Stein P. Aasheim

Stein Peter Aasheim (født 1951) er en norsk forfatter, fotograf og turmann. 

Aasheim er kjent fra flere ekspedisjoner i Himalaya (Trango-ekspedisjonen i 1984 og den første norske bestigningen av Mount Everest i 1985), sykkeltur i Sahara, fottur i Ny-Guinea, ridetur i Mongolia, en serie skiturer på Svalbard, Grønland, Sibir og Gobi, og kanoturer i Tasmania, rundt Svalbard og på Nahanni River i Yukon, og ridetur i Patagonia. Sammen med familien tilbragte han i 2003 ett år på Svalbard.Ragnhild Gustad, Familie i isbjørndrama i Nordlys den 5. februar 2003. Han har lenge vært bosatt i Isfjorden i Rauma, der han blant annet har vært i ledelsen for Norsk Fjellfestival i nabobygda Åndalsnes.

Han var ekspedisjonsdeltaker til Sørpolen fra oktober 2011 sammen med Vegard Ulvang, Harald Dag Jølle og Jan-Gunnar Winther. Ekspedisjonen fulgte samme rute som Roald Amundsens ekspedisjon fulgte i 1911–1912 og hadde som mål å komme fram til polpunktet 100 år etter Amundsen. 

 Utgivelser 
 1985 Trango – triumf og tragedie (Scanbok forlag)
 1986 Femundsmarka nasjonalpark og omkringliggende fjellstrøk (Den Norske Turistforenings årbok); redaktør
 1988 Stein P's eventyrlige reiser (Mortensens forlag)
 1989 Vestkysten eller døden (Scanbok)
 1991 Gjennom Sibir i nordmenns fotspor (Mortensen)
 1992 Fem fjell. Fem kontinenter. Fem uker; medforfatter: Ivar Tollefsen
 1993 Vegard Ulvang (Cappelen)
 1996 Stein P.s Reiser i Norge (Orion Forlag)
 2003 Svalbard – Fangstfamilien på 79° nord (Cappelen)
 2007 Antarktis – en eventyrlig seilas (NRK); medforfatter: Arne Nævra
 2008 Svalbard – Norges nasjonalparker, b. 7 (Gyldendal)
 2012 I Roald Amundsens skispor : kappløpet til Sørpolen - 100 år etter (Cappelen Damm) ISBN 978-82-02-39188-1

 Referanser 

Kategori:Norske forfattere av reiseskildringer
Kategori:Norske fjellklatrere
Kategori:Personer fra Rauma kommune
Kategori:Fødsler i 1951
Kategori:Klatrere som har besteget Mount Everest